Pizza – met die druk van ’n knoppie - Art And Entertainment - Windhoek Express
Wednesday, October 23rd, 2019 13:16:57
Pizza – met die druk van ’n knoppie
Yolanda Nel Daar is vir my niks so lekker soos aande wat daar hopeloos te min tyd is om te kook nie, waar jy net die telefoon optel en binne ’n uur word aandete by jou voordeur afgelewer.
En wanneer dit by wegneemetes kom, is pizza gewoonlik eerste op my lysie.
Die lus vir kosmaak was onlangs baie laag en ek toe sien ek Debonairs het ’n toep wat jy op jou selfoon kan aflaai. Hier kry jy nie net die volledige spyskaart nie, maar ook spesiale aanbiedings.
Wat die toep vir my ’n wenner maak is die feit dat ek kan kies hoe laat hulle my bestelling moet aflewer. Dus kan ek al vroegoggend besluit waarvoor ek lus is en teen half 7 lui my deurklokkie. Jy kan ook jou betaling via die toep maak en sodra jou bestelling ontvang is, kry jy ’n epos as bewys van betaling.
Jy kan selfs op die toep besluit of jy vir die afleweringsman ’n ietsie ekstra wil gee. Eenvoudiger het ek lanklaas gesien.
Benewens die feit dat die toep gerieflik en maklik is om te gebruik, kry jy heerlike pizza op die koop toe!
Ek is veral gaande oor Debonairs se pepperoni- en olyf-pizza. Op die oomblik is een van hulle spesiale aanbiedings twee groot pizzas vir net N$150. Dan is daar ses verskillende pizzas waarvan jy kan kies.
Gaan laai gerus maar die toep af.